## Agricultura destina 1,2 milions d’euros en ajudes per a la promoció i certificació dels consells reguladors i figures de qualitat diferenciada

*** Estes ajudes tenen com a objecte fomentar la producció i comercialització de productes agroalimentaris de qualitat diferenciada
* Un total de 19 entitats de la Comunitat Valenciana seran les beneficiàries d’estes prestacions**

La Conselleria d’Agricultura, Aigua, Ramaderia i Pesca destina un total d’1.1999.596 euros en ajudes per als consells reguladors o òrgans de gestió de les figures de qualitat diferenciada agroalimentària de la Comunitat Valenciana i entitats associatives gestores de l’autorització de l’ús de la marca ‘CV’.

Estes ajudes, dotades de fons propis, tenen per objecte fomentar la producció i comercialització de productes agroalimentaris de qualitat diferenciada.

D’esta manera, es donarà suport als costos de les activitats de promoció i informació suportats pels consells i entitats. En este apartat es preveu l’organització i participació en concursos, fires comercials o exposicions, l’edició de publicacions destinades a l’augment de la sensibilització dels productes agrícoles entre el públic en general i campanyes de promoció dirigides al consumidor.

Amb estes ajudes, la Conselleria d’Agricultura contribuirà als costos de les mesures de control obligatòries suportats pels consells reguladors valencians i altres entitats associatives gestores de l’autorització de l’ús de la marca ‘CV’, en relació amb els règims de qualitat.

Així mateix, seran finançades les activitats inicials per a la constitució de nous consells reguladors o òrgans de gestió de les denominacions d’origen protegides i indicacions geogràfiques protegides.

A la Comunitat Valenciana, a més dels consells reguladors i el Comité d’Agricultura Ecològica, hi ha altres entitats que gestionen, amb l’autorització de la Conselleria d’Agricultura, l’ús de la marca ‘CV’, que garantix la qualitat singular dels productes agraris i agroalimentaris que l’acrediten.

Concretament, l’any 2024 un total de 19 entitats de la Comunitat Valenciana que complixen amb estes característiques seran les beneficiàries d’esta subvenció, tal com arreplega el [Diari Oficial de la Generalitat Valenciana](https://dogv.gva.es/va/resultat-dogv?signatura=2024/12076).

Fecha: 23/11/2024